A spanyol trónörökössel, Fülöp asztúriai herceggel, a mai Fülöp királlyal kötött házassága előtt újságíróként dolgozott az ABC spanyol napilapnál, az EFE hírügynökségnél, több televíziós csatornánál. 2000-től bemondó és washingtoni tudósító volt a TVE spanyol közszolgálati televízió hírműsorában, a Telediarióban valamint a CNN+ munkatársa is volt. A Telediarióban eleinte a heti hírösszefoglalónak volt műsorvezetője, illetve a délutánonként jelentkező második kiadás hírszerkesztői munkálatait is ellátta, amelynek 2003-ra a nézettsége 3 milliósra emelkedett. Ő tudósította a spanyolokat Washingtonból a 2001. szeptember 11-ei terrortámadásokról, majd 2003-ban haditudósítóként Irakban is járt a Telediario esetén. A trónörökössel is újságírói munkája során ismerkedett meg.